Juneteenth

Juneteenth, ofisialmente Juneteenth National Independence Day i tambe konosí komo Jubilee Day, Emancipation Day, Freedom Day, i Black Independence Day, ta un dia di fiesta nashonal na Estadonan Uni di Merka pa konmemorá e emansipashon di afro-merikanonan sklavisá. Komunmente ta opservá e dia aki tambe pa selebrá e kultura afro-merikano. Juneteenth a originá na Galveston, Teksas i desde 1865 a wòrdu selebrá tur aña riba dia 19 di yüni na varios lugá ront Merka.

E konmemorashon di Juneteenth, un akrónimo di June (yüni) i nineteenth (diesnuebe) ta tuma lugá riba e aniversario di 19 di yüni 1865, fecha di Dekreto General no.3 di general Gordon Granger, proklamando libertat pa e personanan sklabisá na Teksas, e ultimo estado di e Konfederashon di estadonan merikano ku sklabitut institutionalisá. Dia 17 di yüni 2021 Juneteenth a keda rekonosí komo dia di fiesta nashonal despues ku presidente Joe Biden a pone su firma bou e lei di "Juneteenth National Independence Day Act".

 Link externo 
 Jennifer Schuessler, "Liberation as Death Sentence", The New York Times, 11 di yuni 2012
 Berkeley Juneteenth Festival, selebrashon 2014 
 Juneteenth: Fact Sheet Congressional Research Service 
 Juneteenth in United States
 Juneteenth World Wide Celebration, wepsait di selebrashon di e 150 aniversario
 Juneteenth Historical Marker, Juneteenth historical marker at 2201 Strand, Galveston, TX 77550

Category:Historia
Category:Estadonan Uni di Merka